Jonadstay | LekkeSlaap
Vanaf R725 R653 per nag, vir 3 mense
Jonadstay is 'n selfsorgwoonstel in Oakdale waar vriendskappe gebou word. U opvolgbespreking is ons visie. Ons doel is om gaste privaatheid te bied, terwyl hulle gasvryheid ervaar.
Die woonstel het 'n slaapkamer met 'n dubbelbed met ruim stoorgeriewe. Die volledige badkamer het 'n wasbak, toilet, bad en 'n stort. Die oopplan-kombuis is toegerus vir selfsorg met 'n yskas-vrieskas, tweeplaatstofie. oondjie, mikrogolfoond, koffie- en teemaakgeriewe en al die ander geriewe.
Die sitkamer beskik oor 'n dubbelslaapbank, waar 2 gaste kan slaap, asook 'n TV met DStv. Die slaapbank is ideaal vir kinders of tieners, maar volwassenes kan ook daarop slaap. Basiese skoonmaakgeriewe, soos 'n besem, mop en vadoeke, word voorsien. 'n Droograk is beskikbaar vir persone wat self wil wasgoed was tydens hulle verblyf.
Gaste is welkom om die braaigeriewe en die swembad te gebruik en daar is parkeerplek beskikbaar.
Die bekende Belville-fietsrybaan, Tygervallei-winkelsentrum en -waterfront, Cape Gate-winkelsentrum is naby Jonadstay geleë. Die Canal Walk-winkelsentrum is 15 minute se ry van die woonstel af en die V&A Waterfront is slegs 15 tot 20 minute se ry buite spitstye. Gewilde voorstede soos Durbanville, Tygervallei, Brackenfell, Welgemoed, Panorama, Vredekloof en Blomtuin is ook net 5 minute weg. Die meeste hospitale in die Noordelike Voorstede kan sommer binne 'n japtrap bereik word. Bloubergstrand en Melkbosstrand is 15 tot 20 minute se ry weg en Paarl, Strand, Gordonsbaai, Somerset-Wes en Stellenbosch 20 tot 30 minute weg.
Jonadstay is perfek geleë indien jy Kaapstad en die omliggende areas, lieflike strande, die V&A Waterfront, Tafelberg, wynplase, winkelsentrums en restaurante wil besoek.
As gevolg van die skade wat aangerig word deur motorolie, is veilige parkeerplek slegs beskikbaar vir voertuie wat nie olie lek nie. Voertuie wat olie lek sal gevra word om buite die heining te parkeer.
Skoonmaak- en onderhouddienste is beskikbaar teen 'n nominale fooi. 'n Breekskadedeposito is van toepassing.